CELEX: 62009CN0243
Language: hu
Date: 2009-07-03 00:00:00
Title: C-243/09. sz. ügy: A Verwaltungsgericht Halle (Németország) által 2009. július3-án benyújtott előzetes döntéshozatal iránti kérelem — Günter Fuß kontra Halle város

26.9.2009   
            
            
               HU
            
            
               Az Európai Unió Hivatalos Lapja
            
            
               C 233/4
            
         A Verwaltungsgericht Halle (Németország) által 2009. július3-án benyújtott előzetes döntéshozatal iránti kérelem — Günter Fuß kontra Halle város
   (C-243/09. sz. ügy)
   2009/C 233/06
   Az eljárás nyelve: német
   
      A kérdést előterjesztő bíróság
   
   Verwaltungsgericht Halle
   
      Az alapeljárás felei
   
   
      Felperes: Günter Fuß
   
      Alperes: Halle (Saale) város
   
      Az előzetes döntéshozatalra előterjesztett kérdések
   
   
               1.
            
            
               A munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv (1) 22. cikke (1) bekezdésének b) pontja szerinti hátrányos helyzetet objektív vagy szubjektív módon kell értelmezni?
            
         
               2.
            
            
               Fennáll-e a munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv 22. cikke (1) bekezdésének b) pontja értelmében vett hátrányos helyzet, ha egy beavatkozási feladatokat ellátó tisztviselőt a munkaidő felső határának jövőbeli betartására irányuló kérelme alapján akarata ellenére egy másik, túlnyomórészt belső szolgálatot igénylő beosztásba helyeznek át?
            
         
               3.
            
            
               A munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv 22. cikke (1) bekezdésének b) pontja értelmében vett hátrányos helyzetként kell-e értelmezni az alacsonyabb fizetést, ha az áthelyezés révén a kedvezőtlen időszakokra (éjszaka, vasárnapok és munkaszüneti napok) eső szolgálat ideje és ezáltal az ilyen szolgálatért mint fáradságos munkáért járó pótlék nagysága is csökken?
            
         
               4.
            
            
               A 2. vagy 3. kérdésre adandó igenlő válasz esetén: az áthelyezés révén keletkezett hátrányos helyzet ellensúlyozható-e az új beosztás előnyei, mint például a rövidebb munkaidő vagy továbbképzés útján?
            
         
      (1)  HL L 299., 9. o., magyar nyelvű különkiadás 5. fejezet, 4. kötet, 381. o.